༄༅། །དཔལ་ཚོགས་ཀྱི་བདག་པོའི་ལོ་རྒྱུས་དང་རྗེས་གནང་བྱོན།
༄༅། །བླ་མ་དང་དཔལ་ཧེ་རུ་ཀ་ལ་ཕྱག་འཚལ་ལོ། །ཚོགས་ཀྱི་བདག་
པོའི་སྒྲུབ་ཐབས་འདི་ལ་ལོ་རྒྱུས་དང་། བརྒྱུད་པ་དང་། སྒྲུབ་ཐབས་གསུམ་ལས། ལོ་
རྒྱུས་ནི། དབང་ཕྱུག་ཆེན་པོའི་བུ་ཚོགས་ཀྱི་བདག་པོ་དང་། གཞོན་ནུ་ཀརྟི་ཀ་གཉིས་ཡིན་
པ་ལ། ལྷ་དང་ལྷ་མིན་གཡུལ་བཀྱེ་ནས། འཐབ་པའི་དུས་ཚོགས་བདག་གི་སྐེ་བཅད་
པས། དབང་ཕྱུག་ཆེན་པོ་ལ་ཟག་བཅས་ཀྱི་མངོན་ཤེས་ཡོད་པ་དེས་འཚོ་མི་འཚོ་
བརྟགས་པས། མགོ་བཅད་མ་ཐག་དྲོད་མ་ཡལ་བ་གཅིག་ཡོད་ན། འཚོ་བར་ཤེས་ནས།
འཁོར་རྣམས་ལ་ལམ་དུ་སུ་ཕྲད་པ་གཅིག་གི་མགོ་ཆོད་ལས་ཤོག་བྱས་ནས་ཚོལ་བཏང་
བས། འཁོར་རྣམས་གླང་ཆེན་ཕྲུ་གུ་གཅིག་དང་ལམ་དུ་ཕྲད་ནས། དེའི་མགོ་བྲེགས་ནས་
འོངས་པ་དེ། དབང་ཕྱུག་གི་བུའི་སྐེ་ལ་སྦྱར་ནས་སོས་སོ། །དེ་ནས་ཚོགས་བདག་སྤུན་གྱི་
སོར་རྡོའི་འཐབ་མོའི་རྩེད་མོ་བྱས་པས། ནུ་བོ་གཞོན་ནུ་ཀརྟི་ཀས། ཚོགས་བདག་གི་མཆེ་
བ་གཡོན་པ་ལ་སོར་རྡོ་ཕོག་ནས་ཆག་པས། ཚོགས་བདག་ན་རེ། ངའི་ལུས་ཀྱི་ལོང་
ཉམས་པར་བྱས་པས། ངན་པ་འདི་གསོད་ཟེར་བ་ལ། དབང་ཕྱུག་ན་རེ། ད་རུང་མ་
གསད། རྒན་གཞོན་ཁྱོད་རང་ཚོད་དུ་སོང་བ་དང་གསོད་བྱས་པས། དབང་ཕྱུག་གིས་བུ་
ཆུང་ཤོས་མི་རྒས་པར་བྱིན་གྱིས་བརླབས་པས། གཞོན་ན་ཀརྟི་ཀ་ཞེས་བྱའོ། །དེ་ནས་
ཚོགས་བདག་གིས། ལོ་ཀའི་ཁམས་ཐམས་ཅད་ལ་དབང་བྱས་ནས་ཕུང་བར་བྱས། གང་
གིས་ཀྱང་མི་ཐུལ་བའི་དུས་སུ། ཉིན་བར་གྱི་དུས་སུ་ཚོགས་བདག་འཇིག་རྟེན་གྱི་ཁམས་
ཐམས་ཅད་ཉུལ་དུ་འགྲོ། ཕྱི་དྲོའི་དུས་སུ་ཁོ་བྱུང་པ་ལ། བུ་སྨད་དང་འཁོར་རྣམས་ཀྱིས།
346

དཔལ་ཚོགས་ཀྱི་བདག་པོའི་ལོ་རྒྱུས་དང་རྗེས་གནང༌།
རོལ་མོ་དང་བཅས་བསུ་བ་བྱེད་པ་ལ། བཅོམ་ལྡན་འདས་ཀྱིས། ཁོ་ཐུགས་རྗེ་ཆེན་པོས་
འདུལ་བར་དགོངས་ནས། ཐུགས་རྗེ་ཆེན་པོ་ལ་ཞལ་འཛུམ་པ་མཛད་ནས་འོད་ཟེར་གྱིས་
བསྐུལ་བས། ཐུགས་རྗེ་ཆེན་པོ་སྐུ་དངོས་ཀྱིས་མི་ཐུལ་བར་མཁྱེན་ནས། ཕྱི་དྲོའི་ཚེ་ཁོ་
བས་སྔ་བར་ཚོགས་བདག་ཏུ་སྤྲུལ་ནས་བྱོན་པ་ལ། ཁོའི་བུ་སྨད་དང་འཁོར་རྣམས་ཀྱིས་
རོལ་མོ་དང་བཅས་པས་བསུ་བ་བྱས་ནས། ནང་དུ་ཚོགས་བདག་གི་གདན་བཤམས་པ་
ལ་བཞུགས་ཏེ། བཟའ་བཏུང་དང་མཆོད་པ་ཕུལ་ནས་ཡོད་པ་ལ། ཚོགས་བདག་འཇིག་
རྟེན་གྱི་ཁམས་མྱུལ་ནས་ལོག་ཡོང་བ་ལ། སྔར་གྱི་ས་ས་ན་བསུ་བ་བྱེད་པ་མེད་པས་ཁོ་
ཁྲོས་ནས་འཁོར་རྣམས་དང་བུ་སྨད་ལ་ཆད་པའི་ལས་བྱ་སྙམ་ནས་ནང་དུ་ཕྱིན་པས། བུ་
སྨད་དང་འཁོར་རྣམས་ན་རེ། འོ་སྐོལ་གྱི་ཚོགས་བདག་ནི་ད་ཅིར་བྱོན། ངན་པ་འདི་སུ་
ཡིན། ཕྱིར་སོང་ཟེར་བས། ཁོ་ཡིད་མ་ཆེས་ཏེ། རྔམས་འཁྲུགས་ཀྱང༌། ཐུགས་རྗེ་ཆེན་
པོའི་བྱིན་རླབས་ཀྱིས་ཅང་སྨྲ་བར་མ་ནུས་སོ། །དེ་ནས་ཐུགས་རྗེ་ཆེན་པོས་ཁོ་བཏུལ་ནས་
དམ་ལ་བཏགས་པས། ཁོས་སེམས་ཅན་ལ་གནོད་པ་མི་བྱེད་པ་དང༌། བསླབ་པ་གསུམ་
དང་ལྡན་པའི་བྱང་ཆུབ་སེམས་དཔའ་རྣམས་ཀྱི་ཕྲིན་ལས་སྒྲུབ་ཅིང་། ལོངས་སྤྱོད་སྒྲུབ་
པར་དམ་བཅས་སོ། །དེ་ལྟར་མ་བྱས་ན་ཁོ་རང་གི་མགོ་ཨརྒའི་དོག་པ་ལྟར་འགས་པར་
གྱུར་ཅིག །ཅེས་སྨོད་བཙུགས་པས་ན། ད་ལྟ་རྒྱལ་ཕུར་འཛོམས་པའི་དུས་སུ་ཡང༌།
ཁོས་འཇིག་རྟེན་ཐམས་ཅད་ཉུལ་ཞིང་། ཆོས་བྱེད་པ་རྣམས་ཀྱི་གྲོགས་བྱེད། ཡང་བཅོམ་
ལྡན་འདས་ཀྱིས་རྡོ་རྗེ་མཁའ་འགྲོའི་རྒྱུད་གསུངས་པའི་ཚེ། ཐུགས་ལས་སྤྲུལ་པའི་ཁྲོ་བོ་
འབྱུང་པོ་འདུལ་བྱེད་ཅེས་བྱ་བ། འཇིག་རྟེན་པའི་ཚོགས་འདུལ་བ་དང་། འབྱུང་པོ་
ཐམས་ཅད་ཀྱི་གཉེན་པོར་བསྔགས་སོ། །དེའི་ཚེ་འཇིག་རྟེན་པ་ཐམས་ཅད་ཀྱི་ནང་ནས་
ཀྱང་། ཚོགས་ཀྱི་བདག་པོས་དེའི་ཕྲིན་ལས་སྒྲུབ་པར་དམ་བཅས་སོ། །དེ་ནས་བཅོམ་
347

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼འ༽
ལྡན་འདས་ ཀྱིས་རྡོ་ རྗེ་མཁའ་འགྲོའི་རྒྱུད་དུ། འབྱུང་པོ་འདུལ་བྱེད་ཀྱི་འདུལ་བའི།
འཇིག་རྟེན་པའི་འདུལ་ཐབས་ཀྱི་ལས་ཚོགས་དཔག་ཏུ་མེད་པ་གསུངས་ཤིང༌། ཚོགས་
ཀྱི་བདག་པོ་འདིའི་སྒྲུབ་ཐབས་ནི། ལེའུ་བཅུ་དགུ་པ་ནས་འབྱུང་བ་ཡིན་ནོ། །ཚོགས་ཀྱི་
བདག་པོའི་ལོ་རྒྱུས་སོ། །འདིའི་བརྒྱུད་པ་ནི། བཅོམ་ལྡན་འདས་རྡོ་རྗེ་འཆང༌། རྡོ་རྗེ་རྣལ་
འབྱོར་མ། ས་ར་ཧ། ཀླུ་སྒྲུབ། ཤ་བ་རི་པ། ཧཾ་ངུ་དཀར་པོ། མལ་ཇོ་གྱོལོཙྪ་བ། བླ་མ་
ས་སྐྱ་པ་ཆེན་པོ། སློབ་དཔོན་རིན་པོ་ཆེ། བླ་མ་རྗེ་བཙུན་པ། བླ་མ་ཆོས་རྗེ་པ། བླ་མ་ཆོས་
ཀྱི་རྒྱལ་པོ། བླ་མ་དགའ་ལྡན་པ་ཀུན་བསོད། བླ་ཆེན་ཀུན་དགའ་བློ་གྲོས།
དཔལ་རྡོ་རྗེ་མཁའ་འགྲོ་ལ་ཕྱག་འཚལ་ལོ། །བགེགས་ཀྱི་རྒྱལ་པོའི་རྗེས་
གནང་གི་ཆོ་ག་ནི། སྤྱི་རྒྱུད་ལས། སློབ་མས་དམ་ཚིག་གི་ཕྱག་བྱས་ནས། ཁྱད་པར་དུ་ནི་
ཡོན་ཕུལ་ནས། །བླ་མའི་ཞལ་ནས་མངོན་སུམ་དུ། །རིགས་སྔགས་ཡོངས་སུ་གཟུང་བར་
བྱ༑ ༑སྙིམ་པ་མེ་ཏོག་གིས་བཀང་ནས། །གུས་ཤིང་རིམ་གྲོ་སྐྱེད་བྱས་ཏེ། །བླ་མས་ཐོག་
མར་ལན་གསུམ་བཟླས། །རང་གིས་ ལན་གསུམ་བཟླས་ཏེ་གདོན། །ཞེས་གསུངས་
པས། དེ་ལ་བྱིན་རླབས་འཕོ་བར་བྱེད་ན། གནས་ཁང་ཕྱག་དར་དང༌། ཆག་ཆག་བྱས་
ནས་མཎྜལ་པདྨ་འདབ་མ་བརྒྱད་པ་དམར་པོ་བྲི། མེ་ཏོག་གི་ཚོམ་བུ་དམར་པོ་བཀོད།
བུམ་པ་བཤམས། མཆོད་པ་དང་། གཏོར་མ་ཅི་འབྱོར་པ་བཤམས། དབུས་སུ་བགེགས་
ཀྱི་རྒྱལ་པོའི་སྐུ་བཞུགས། རྟེན་དགྲམ། དེ་ནས་བདུན་རྣམ་དག་བྱ། བྱང་ཆུབ་ཀྱི་མཆོག་
ཏུ་སེམས་བསྐྱེད། བདག་ཉིད་དཔལ་བདེ་མཆོག་གམ། ཡི་དམ་ཁྲོ་བོ་སྒོམ་པའི་མདུན་དུ་
ལྷ་ཆེན་པོར་བུམ་པ་སྐྱེད་ལ་བཟླས་པ་བྱ། མཆོད་པ་དང་གཏོར་མ་དབུལ། བསྟོད་པ་བྱ།
གསོལ་བ་གདབ་བོ། །དེ་ནས་རྗེས་གནང་དངོས་ནི། དཔོན་སློབ་གཉིས་ཀ །དཔལ་
ཚོགས་བདག་ཆེན་པོར་བསྐྱེད་ལ། རྩ་སྔགས་སྙིང་གར་དམར་ལྟེམ་པ་ལས། མར་མེ་
348

དཔལ་ཚོགས་ཀྱི་བདག་པོའི་ལོ་རྒྱུས་དང་རྗེས་གནང༌།
གཅིག་ལས་གཅིག་/གཉིས༽ཆད་ཀྱི་ཚུལ་དུ་བར་མ་ཆད་པར། སློབ་མའི་ཞལ་དུ་སོང་སྟེ།
སློབ་མའི་སྙིང་གའི་སྔགས་ལ་ཐིམ་པར་བསམ་ཞིང་། སྔགས་དང་གཟུངས། སློབ་མས་
བླ་མའི་རྗེས་སུ་ལན་གསུམ་རྗེས་ཟློས་བྱའོ། །དེ་ནི་སྔགས་ཀྱི་རྗེས་གནང་སྦྱིན་པ་སྟེ། དེ་
ནི་ལྷ་ཆེན་པོའི་སྲོག་རྩ་ནས་གཟུང་བྱ་སྟེ། སྲོག་སྙིང་འབྱིན་ཅིང་སྦྱིན་པའོ། །དེ་ནས་ལྷ་
སྒོམ་པའི་རྗེས་གནང་སྦྱིན་པ་ནི། དཔོན་སློབ་གཉིས་ཀ་ལྷ་ཆེན་པོར་བསམ་ལ། སློབ་
མས་གསོལ་བ་གདབ་པ་ནི། བླ་མས་ལྷ་རྣམས་དགོངས་སུ་གསོལ། བདག་ལ་བཅོམ་
ལྡན་ སྩལ་ ལགས་ ཀྱི། །བཅོམ་ ལྡན་ བདག་ ལ་བྱིན་གྱིས་རློབས། །ཞེས་ལན་གསུམ།
སློབ་མས་བླ་མའི་རྗེས་སུ་བཟླས་པར་བྱའོ། །དེ་ནས་དཔོན་སློབ་གཉིས་ཀའི་བླ་མ་ལས།
ལྷ་ཆེན་པོ་འཕྲོས་ཏེ་སློབ་མ་ལ་ཐིམ་པ་ལན་གསུམ་བྱེད་ཅིང༌། བླ་མས་འདི་སྐད་བརྗོད་
དེ༑ བཅོམ་ལྡན་འདི་ལ་སྩལ་ལགས་ཀྱི། །བཅོམ་ལྡན་འདི་ལ་བྱིན་གྱིས་རློབས། །ལན་
གསུམ་བརྗོད་ཅིང༌། སློབ་མའི་མགོ་ལ་མེ་ཏོག་ལན་གསུམ་བཞག་གོ །དེ་ནི་ལྷ་ཆེན་སྦྱིན་
པའི་རྗེས་གནང་སྟེ། བླ་མས་སྒྲུབ་པའི་བྱིན་རླབས་ནུས་པ་གང་ཡོད། སློབ་མ་ལ་འབྱུང་
བར་ངེས་ཏེ། དེ་ནས་ལྷ་ཆེན་པོ་ཡི་དམ་དུ་བྱ་བའི་རྗེས་གནང་ནི། དཔོན་སློབ་ཀྱི་རྗེས་
ཟློས་བྱ་བ་ནི། ཕྱོགས་བཅུ་ན་བཞུགས་པའི་སངས་རྒྱས་དང་། བྱང་ཆུབ་སེམས་དཔའ་
ཐམས་ཅད་དང་། ལྷ་ཆེན་པོ་བདག་ལ་དགོངས་སུ་གསོལ། སློབ་དཔོན་དགོངས་སུ་
གསོལ། བདག་མིང་འདི་ཞེས་བགྱི་བས། དུས་དེ་རིང་ནས་ཇི་སྲིད་སྙིང་པོ་བྱང་ཆུབ་ལ་
མཆིས་ཀྱི་བར་དུ། སེམས་ཅན་ཐམས་ཅད་ཀྱི་དོན་དུ། ལྷ་ཆེན་པོ་ཡི་དམ་དུ་བཟུང་བར་
བགྱིའོ། །ཞེས་ལན་གསུམ་བརྗོད། དེ་ནི་དམ་བཅའ་བའི་རྗེས་གནང་ངོ༌། །དེ་ནས་ཕྲིན་
ལས་བཞི་སྒྲུབ་པའི་རྗེས་གནང་ནི། སྔར་གྱི་བུམ་པར། དཔལ་ཚོགས་རིགས་ལྔ་སྐྱེད་ལ།
སློབ་མའི་སྤྱི་བོའི་ཐོག་ཏུ་བཞག་ལ། ཇི་ལྟར་བལྟམས་པ་ཙམ་གྱིས་ནི། །མཚམས་འདིར་ཅུང་
349

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
ཟད་ཆད་དམ་སྙམ་ སྐུ་གསུང་ཐུགས་ཀྱི་སྔགས་ཀྱིས་ལྷའི་བདུད་རྩིས་དབང་བསྐུར་རོ། །དེ་
ནས་ཙ་རུའི་སྟོན་མོ་ཇི་ལྟར་བཤམས་པ་རྣམས་ཀྱིས་ལྷ་མཆོད་ཅིང་རྣལ་འབྱོར་ལ་རོལ་
ལོ༑ ༑རྗེས་གཏང་རག་གི་མཆོད་པ་དང་། གཏོར་མ་དང་། བསྲུང་བར་བྱ། བཀྲ་ཤིས་
དང་། སྨོན་ལམ་དང༌། བསྔོ་བ་དང་། ཡེ་ཤེས་པ་གཤེགས། དམ་ཚིག་པ་བསྡུ། རང་
བསྲུང་བ་དང་། ལས་ཀྱི་རྗེས་མི་མངོན་པར་བྱའོ། །ལྷ་ཆེན་པོའི་རྗེས་གནང་གི་ཆོ་ག
རྫོ་གས་སོ། །ལྷ་གདམ་ཁ་ཅན་མིན་པར་གཅིག་ཉིད་ལ་ཆིག་དྲིལ་དུ་བཙན་པར་དགོངས་པ་ཡང་རྒྱུད་ལས། ཤེས་
རབ་ཅན་གྱི་གང་སྒྲུབ་པ། །འདི་ཉིད་དེ་རང་མྱུར་དུ་འགྲུབ། །ཤེས་རབ་ཅན་གྱི་གཞན་སྒྲུབ་ན། །ཡང་ན་དེ་ནི་མི་ཐད་
འགྱུར། །གང་ཞིག་གྲུབ་ནས་བྱོན་པ་དང་། །ཆོ་ག་བཞིན་དུ་དེ་སྣོས་ནས། །སྒྲུབ་པ་པོ་ཡིས་ལྷ་ཡིན་ཏེ། །དེ་ནི་མྱུར་དུ་
འགྲུབ་པར་ཤེས། །ཞེས་སོ། །དེ་ལྟར་རྗེས་གནང་བྱས་པའི་ཕན་ཡོན་ནི། རྒྱུད་ལས། ཆོ་ག་འདི་ལྟར་བྱས་ནས་ནི། །ལྷ་
ཉིད་རབ་ཏུ་སྒྲུབ་པར་འགྱུར། །མཁས་པས་རིགས་སྔགས་གང་སྒྲུབ་ཀུན། །གྲུབ་པ་ཉིད་དུ་ཤེས་པར་བྱ། །རྣམ་པ་དེ་
ལྟའི་རྫ་ས་དག་ཀྱང༌། །ཚུལ་བཞིན་ཐོབ་སྟེ་བསྙེན་མི་དགོས། །ཟློས་པ་སྒྲུབ་པ་པོ་དག་གིས། །རིགས་སྔགས་ཚུལ་བཞིན་
ཟློས་པ་ཡིས། །བསྙེན་པ་ཚད་བྱས་གང་ཡིན་པ། །དེའང་མ་རྙེད་འགྲུབ་པར་འགྱུར། །དངོས་གྲུབ་ཕྱིར་ནི་གསང་སྔགས་
ཡིན། །ཞེས་སོ། །ཡོན་དགོས་པར་ཡང༌། དེ་ལྟར་ཆོ་ག་ཤེས་པ་ཡི། །རྣམ་པ་སྣ་ཚོགས་ཅི་རིགས་པར། །བླ་མ་ལ་ནི་ཡོན་
ཕུལ་ཏེ། །དེ་ནས་གསང་སྔགས་ནོད་པར་བྱ། །ཞེས་སོ། །རྗེས་གནང་མ་བྱས་པའི་ཉེས་དམིགས་ནི། ཨ་བྷི་དྷ་ནར།
ལུང་ལས་སོགས་པའི་རིམ་པ་བྱ། །རྣལ་འབྱོར་ལུང་ནི་མི་ཤེས་པ། །སངས་རྒྱས་མུ་སྟེགས་ཅན་ཡིན་ཏེ། རྟག་ཏུ་ལུང་ནི་
སྤང་མི་བྱ། །ཞེས་པ་དང་། ཕྱག་རྒྱ་ཆེན་པོ་ཐིག་ལེར་ཀྱང་། གསང་སྔགས་རང་གིས་ལེན་པ་ནི། །འགྲོ་བ་དམྱལ་བ་
འབའ་ཞིག་རྒྱུ། །སྒྲུབ་ཀྱང་འགྲུབ་པར་མི་འགྱུར་ཏེ། །ལུས་སེམས་ཉོན་མོངས་ཁོ་ནར་ཟད། །ཅེས་གསུངས་སོ། །རྗེས་
གནང་གི་ཆོ་ག་འདི། གསང་བ་སྤྱི་རྒྱུད་ཀྱི་དགོངས་པ་ཡིན་པས། ལྷ་གཞན་དུ་བྱེད་ཀྱང་རིམ་པ་འདི་བཞིན་བྱས་པས་
ཆོག་གོ །སྤྱིར་སྔགས་ཕར་ཕྱིན་གཉིས་ཀ་ནས་བླ་མ་ལ་ལུང་ཞུ་བ་གལ་ཆེ་བར་གསུང་ངོ་། །གཅིག་ཞུས།
༈ དཔལ་ཚོགས་ཀྱི་བདག་པོ་ལ་བསྟོད་པ་བཞུགས། བླ་མ་དམ་པའི་ཞབས་ལ་ཕྱག་
350

དཔལ་ཚོགས་ཀྱི་བདག་པོའི་ལོ་རྒྱུས་དང་རྗེས་གནང༌།
འཚལ་ལོ། །ཨཱགཿཧཱུྃ། རྒྱལ་བའི་ཕྲིན་ལས་གཅིག་བསྡུས་པ། །བླ་མ་རྡོ་རྗེ་ ཧཱུཾ་མཛད་
བཅས། །ཚོགས་ཀྱི་བདག་པོར་གུས་བཏུད་ནས། །བགེགས་འདུལ་འཁོར་བཅས་བསྟོད་
པར་བགྱི། ། །དཔལ་ ལྡན་ རྡོ་ རྗེ་ འཛིན་ པ་ ཡི། །སྤྱན་སྔར་སྙིང་པོ་ཕུལ་ནས་ནི། །ལོག་
འདྲེན་ཐམས་ཅད་འདུལ་བ་དང་། །འགྲོ་ཀུན་མ་ལུས་དབང་བསྡུས་ནས། །སངས་རྒྱས་
བསྟན་པ་བསྲུང་བ་དང༌། །གྲུབ་པ་ཕུན་སུམ་ཚོགས་པ་རྣམས། །མི་མཉམ་རྟག་ཏུ་རྒྱས་
མཛད་པར། །དམ་བཅས་གང་དེ་འདིར་དགོངས་ལ། །ཚངས་པའི་གནས་མཆོག་དམ་པ་
ནས། །བྱིན་རླབས་མཆོད་གནས་དམ་པ་འདིར། །བགེགས་སེལ་ཕུན་ཚོགས་རྒྱས་པའི་
ཕྱིར། །ལྷ་ཆེན་འཁོར་བཅས་གཤེགས་སུ་གསོལ། །ཞེས་པས་གནས་འདིར་གཤེགས་
ནས་ཀྱང་། །སྒྲུབ་པོ་འཁོར་དང་བཅས་པ་ཀུན། །མི་མཐུན་ཕྱོགས་ལས་རྒྱལ༌བ༌དང༌། །
ཚེ་དང་འབྱོར་པ་རྒྱས་པར་མཛོད། །ཨོཾ་ཨཱཿགཿགཿསིདྡྷི་སིདྡྷི་སརྦ་ཨརྠ་མེ་པྲ་ས་དྷ་ཡ་ཧཱུྃ་ཧཱུྃ་
ཛཿཛཿ ཨོཾ་དབྱིབས་ལེགས་ཁ་དོག་སྣ་ཚོགས་ཤིང་། །འདབ་མ་སྟོང་ གིས་ རབ་ མཛེས་
པའི། །པད་ཉིའི་གདན་ལ་རབ་བཞུགས་ནས། །བདག་ལ་དགྱེས་པར་མཛད་དུ་གསོལ།།
ཡིད་འོང་གཙང་ཞིང་དག་པ་ཡི། །མཆོད་ཡོན་བསངས་གཏོར་མཆོག་འདི་དང༌། །ཡིད་
འཕྲོག་མེ་ཏོག་ཡིད་འོང་སྤོས། །སྒྲོན་མེ་སྣ་ཚོགས་དྲིའི་མཆོག །ལྷ་རྫས་སྦྱར་བའི་ཞལ་
ཟས་དང༌། །རབ་མཛེས་གར་དང་སྙན་པའི་གླུ། །སྣ་ཚོགས་རོལ་མོའི་ཚོགས་བཅས་
རྣམས། །བགེགས་འདུལ་ལྷ་ཆེན་བཅས་ལ་འབུལ། །གཞན་ཡང་རིན་ཆེན་རིན་ཐང་
མེད། །ཡིད་ལ་འདོད་རྒུ་སྣ་ཚོགས་དང་། །རྐང་འགྲོས་སྣ་ཚོགས་ཡིད་འོང་བརྒྱན། །སྣ་
ཚོགས་གོས་དང་གསེར་དངུལ་འབྲུ། །དངོས་འབྱོར་ཡིད་ཀྱིས་ལེགས་སྤྲུལ་བ། །བདག་
པོས་ཡོངས་སུ་མ་བཟུང་བའི། །མཆོད་རྫས་ཏིང་འཛིན་ཕྱག་རྒྱ་དང༌། །སྔགས་ཀྱིས་